केयू में नौकरी के नाम पर चल रहा रिश्वत का खेल
कुरुक्षेत्रयूनिवर्सिटीमें आउटसोर्सिंग पर लगवाने के लिए रिश्वत लेने का गोरखधंधा खूब चल रहा है। कुरुक्षेत्र यूनिवर्सिटी की डीन बिल्डिंग के बाहर पिछले कई दिनों से एक महिला कुछ युवाओं से नौकरी लगवाने के नाम पर आठ से 10 हजार रुपए तक वसूल रही है। जिसमें आधे पैसे तो पहले लिए जा रहे हैं और आधे पैसे नौकरी लगवाने के बाद देने को कहा जा रहा है। गौरतलब है कि इससे पहले भी केयू में नौकरी लगवाने के नाम पर सिफारिश और पैसों के लेनदेन का मामला सामने चुका है। दिलचस्प बात तो यह है कि पहले यह खेल केयू कैंपस से बाहर खेला जाता था, लेकिन इस बार इस काम को केयू कैंपस के अंदर ही चलाया जा रहा है। इनमें से कुछ युवाओं ने बताया कि उन्होंने एक महिला को नौकरी लगवाने की एवज में पैसे दिए हुए हैं। युवाओं ने कहा कि वे बेरोजगार हैं, इसलिए नौकरी लगने के लिए मजबूरन उन्हें पैसे देने पड़े। ताकि कैसे भी करके नौकरी का जुगाड़ हो जाए।
प्रशासनके संज्ञान में नहीं मामला: केयूप्रवक्ता डॉ. अशोक शर्मा ने कहा कि प्रशासन के पास इस तरह की कोई शिकायत नहीं आई है। उन्होंने कहा कि आउटसोर्सिंग कर्मी लगाने का काम ठेकेदार का है। लिहाजा इसमें केयू प्रशासन का कोई रोल नहीं होता। इसके बावजूद अगर कैंपस में इस तरह के मामले की शिकायत आएगी तो कार्रवाई की जाएगी।
hin_Deva hin_Deva hin_Deva